Komisijos direktyva
1982 m. vasario 11 d.
derinanti su technikos pažanga Tarybos direktyvos 76/768/EEB dėl valstybių narių įstatymų, susijusių su kosmetikos gaminiais, suderinimo II priedą
(82/147/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1976 m. liepos 27 d. Tarybos direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo [1] su paskutiniais pakeitimais, padarytais Direktyva 79/661/EEB [2], ypač į jos 8 straipsnio 2 dalį,
kadangi pagal naujausių mokslinių ir techninių tyrimų rezultatus reikėtų uždrausti naudoti acetiletiltetrametiltetraliną, atsižvelgiant į šios cheminės medžiagos sveikatai pavojingą neurotoksinį poveikį;
šioje direktyvoje numatytos priemonės atitinka Direktyvų dėl techninių kliūčių panaikinimo kosmetikos gaminių prekybos srityje derinimo su technikos pažanga komiteto nuomonę,
PRIĖMĖ ŠIĄ DIREKTYVĄ:
1 straipsnis
Tarybos direktyvos 76/768/EEB II priedas papildomas šia nuoroda:
"362 3’-etil-5’,6’,7,8’-tetrahidro-5’,6’,8’,8’-tetrametil-2’-acetonaftonas;
Sin. : 1,1,4,4-tetrametil-6-etil-7-acetil-1,2,3,4-tetrahidronaftalenas (acetiletiltetrametiltetralinas, AETT)"
.
2 straipsnis
Valstybės priima įstatymus ir kitus teisės aktus, kurie, įsigalioję 1982 m. gruodžio 31 d., įgyvendina šią direktyvą. Apie tai jos nedelsdamos praneša Komisijai.
3 straipsnis
Ši direktyva skirta valstybėms narėms.
Priimta Briuselyje, 1982 m. vasario 11 d.